સોનાના ભાવમાં છેલ્લા બે-ચાર મહિનાથી અપ ટ્રેન્ડ જોવા મળી રહ્યો છે. જિયો પોલિટિકલ ટેન્શન, રૂપિયાની નરમાઇ તથા શેરબજારમાં જોવા મળેલી ઘટાડાની ચાલના પગલે સોનામાં ખરીદીનું આકર્ષણ વધ્યું છે અને તેના પગલે છેલ્લા એક વર્ષમાં સોનાના ભાવમાં ૧૦ ટકાનો વધારો જોવાઇ ચૂક્યો છે. પાછલા વર્ષે આ જ સમયગાળામાં સોનાનો ભાવ રૂ. ૨૯ હજારની આસપાસ હતો તે વધીને આ વર્ષે ૩૨,૧૦૦ની સપાટીએ પહોંચી ગયો છે. સેન્ટિમેન્ટ જોતાં હજુ પણ ભાવમાં વધારાની ચાલ જોવા મળી શકે છે.